|  |  |  |  |
| --- | --- | --- | --- |
| МЭР  ГОРОДА НИЖНЕКАМСКА  РЕСПУБЛИКИ ТАТАРСТАН  пр. Строителей, д. 12, г. Нижнекамск, 423570 | Herb | | ТАТАРСТАН РЕСПУБЛИКАСЫ  ТҮБӘН КАМА ШӘҺӘРЕ  МЭРЫ  Төзүчеләр пр., 12 нче йорт, Түбән Кама шәһәре, 423570 |
| **ПОСТАНОВЛЕНИЕ**  № 8 | | **КАРАР**  1 нче февраль 2021 ел | |

|  |
| --- |
| Татарстан Республикасы, Түбән Кама шәһәре, Октябрьнең 50 еллыгы урамы һәм Тын Аллея урамы арасындагы ишегалды аралыгы адресы буенча территорияне планлаштыру проектын карау буенча гавами тыңлаулар билгеләү турында |

Россия Федерациясе Шәһәр төзелеше кодексының 45 статьясы, Түбән Кама шәһәре башкарма комитетының «Татарстан Республикасы, Түбән Кама шәһәре, Октябрьнең 50 еллыгы урамы һәм Тын Аллея урамы арасындагы ишегалды аралыгы» планлаштыру проектын әзерләү турында» 2020 елның 20 ноябрендәге 270 номерлы карары нигезендә, Түбән Кама шәһәр Советының 2006 елның 13 октябрендәге 24 номерлы «Татарстан Республикасы Түбән Кама шәһәре муниципаль берәмлегендә гавами тыңлаулар оештыру һәм үткәрү тәртибе турында» карарына таянып, карар бирәм:

1. «Татарстан Республикасы, Түбән Кама шәһәре, Октябрьнең 50 еллыгы урамы һәм Тын Аллея урамы арасындагы ишегалды аралыгы адресы буенча территорияне планлаштыру проектын һәм межалау проектын раслау турында» объектын урнаштыру өчен территорияне планлаштыру проектын карау буенча гавами тыңлаулар билгеләргә.

2. Гавами тыңлаулар үткәрү комиссиясе составын расларга (кушымта).

3. Билгеләргә:

3.1. гавами тыңлауларны оештыручы итеп, гавами тыңлаулар үткәрү буенча комиссияне;

3.2. проект экспозициясен ачу урыны: Түбән Кама шәһәре, Мәктәп бульвары, 2А йорт, 2 кат холы адресы буенча Түбән Кама муниципаль районы күпфункцияле үзәге (алга таба – КФҮ), проектның электрон версиясе Татарстан Республикасы Түбән Кама муниципаль районының рәсми сайтында «Түбән Кама муниципаль районы - шәһәр төзелеше документлары - территорияне планлаштыру документлары - шәһәр» бүлегендә;

3.3. проект экспозициясен үткәрү сроклары – 2021 елның 11 февраленнән гавами тыңлаулар үткәрү датасына кадәр;

3.4. проект экспозициясендә булырга мөмкин булган сәгатьләр: 08:00 дән 17:00 гә кадәр;

3.5. гавами тыңлаулар үткәрү датасы һәм вакыты – 2021 елның 11 мартында 13:00 сәгатьтә;

3.6. гавами тыңлаулар үткәрү урыны – Түбән Кама шәһәре, Мәктәп бульвары, 2А йорт, утырышлар залы адресы буенча Түбән Кама муниципаль районы күпфункцияле үзәге;

3.7. гавами тыңлауларда катнашучылар тарафыннан проектка кагылган тәкъдимнәр һәм искәрмәләр кертү тәртибе, сроклары һәм формасы – Россия Федерациясе Шәһәр төзелеше кодексының 5.1 статьясы 12 өлеше нигезендә идентификация узган гавами тыңлауларда катнашучылардан гавами тыңлауларда катнашучылар җыелышын үткәрү барышында язма һәм телдән, Төзелеш һәм архитектура идарәсе адресына язмача (Түбән Кама шәһәре, Мәктәп бульвары, 2А йорты, 2 кат, шәһәр төзелеше бүлеге – 205 каб., кабул итү бүлмәсе – 204 кабинет. Кабул итү көне – сишәмбе 08:00 дән 12:00 сәгатькә кадәр, 13:00 дән 16:30 сәгатькә кадәр. Электрон адрес - Arhi.nk@tatar.ru), шулай ук әлеге карарның 3.2., 3.4., 3.5. пунктлары нигезендә экс-позиция үткәрү урыны һәм вакыты буенча проект экспозициясенә килүчеләрне исәпкә алу китабына (журналына) язу юлы белән тәкъдимнәр һәм искәрмәләр кабул ителә.

4. Татарстан Республикасы Түбән Кама муниципаль районы Советының җәмәгатьчелек һәм гаммәви мәгълүмат чаралары белән элемтә бүлегенә әлеге карарны Түбән Кама муниципаль районының рәсми сайтында, гаммәви мәгълүмат чараларының матбугат басмаларында бастырып чыгаруны тәэмин итәргә.

5. Гавами тыңлаулар үткәрү буенча комиссиягә:

5.1. гавами тыңлаулар үткәрү турында хәбәрне, проект һәм мәгълүмати материалларга сылтаманы КФҮнең мәгълүмати стендларында урнаштырырга;

5.2. проект экспозициясен уздыруны һәм экспозициягә килүчеләргә консультация бирүне, гавами тыңлауларда катнашучылар җыелышын уздыруны, гавами тыңлаулар беркетмәсен һәм нәтиҗәләрен рәсмиләштерүне тәэмин итәргә;

5.3. әлеге карар билгеләгән срокларда һәм каралган тәртип нигезендә гавами тыңлауларны әзерләргә һәм үткәрергә;

5.4. гавами тыңлаулар нәтиҗәләре буенча бәяләмәне гаммәви мәгълүмат чараларының матбугат басмаларында, Түбән Кама муниципаль районының, авыл җирлегенең рәсми сайтында һәм Түбән Кама муниципаль районы КФҮнең мәгълүмат такталарында урнаштырырга.

6. Әлеге карарның үтәлешен тикшереп торуны гавами тыңлаулар үткәрү буенча комиссиягә йөкләргә.

А.Р. Метшин

Татарстан Республикасы

Түбән Кама шәһәре Мэрының

2021 елның 01 нче февраль

8 нче номерлы карары белән расланган

кушымта

Татарстан Республикасы, Түбән Кама шәһәре, Октябрьнең 50 еллыгы урамы һәм Тын Аллея урамы арасындагы ишегалды аралыгы адресы буенча территорияне планлаштыру проектын карау буенча гавами тыңлаулар үткәрү

комиссиясе составы

|  |  |  |
| --- | --- | --- |
| Хаҗиев Р.Ә. | - | Татарстан Республикасы Түбән Кама муниципаль районы Башкарма комитеты җитәкчесе урынбасары (төзелеш мәсьәләләре буенча), комиссия рәисе; |
| Әхмәдиева А.Г. | - | ТР Түбән Кама муниципаль районы Башкарма комитетының Түбән Кама муниципаль районы Төзелеш һәм архитектура идарәсе башлыгы, комиссия рәисе урынбасары. |
| Комиссия әгъзалары: | | |
| Салаватов А.Р. | - | Түбән Кама шәһәре башкарма комитеты җитәкчесе; |
| Сираҗетдинов Э.Р. | - | Татарстан Республикасы Түбән Кама муниципаль районы Башкарма комитеты архитекторы; |
| Мингалиева А.Р. | - | ТР «Түбән Кама муниципаль районы» муниципаль берәмлегенең «Җир һәм мөлкәт мөнәсәбәтләре идарәсе» МКУ башлыгы; |
| Чернышева О.Н. | - | ТР Түбән Кама муниципаль районы Башкарма комитетының хезмәтне һәм әйләнә-тирә мохитне саклау бүлеге башлыгы. |
| Мостафин Р.Р. | - | ТР Түбән Кама муниципаль районы Башкарма комитетының Түбән Кама муниципаль районы Төзелеш һәм архитектура идарәсе башлыгы урынбасары; |